Yahoo! — Қазақстан Энциклопедиясы
"Yahoo! — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Yahoo! — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Yahoo! — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 699
TEXT: Қазақстан Энциклопедиясы Yahoo! – дүние жүзіне әйгілі ғалам тор бойынша іздеу жүйесі Net Applications компанияның 2011 жылдағы тамыз айындағы мәліметі және Yahoo Directory интернетпорталымен бірігіп, интернет әлеміне әйгілі Yahoo Mail электронды пошта қызметін қамтамасыз ететін американ компаниясы. Компания ұраны – Do you Yahoo?. 1994 жылы қаңтар айында Стэнфорд университетінің аспиранттары Дэвид Файло мен Джерри Янг «Yahoo!» компаниясының негізін қалап, 1995 жылы 2 наурызда үлкен корпорацияға айналдырды. Калифорния штатындағы Саннивейл қаласында компанияның бас кеңсесі орналасқан. Alexa Internet статистикасы бойынша интернет әлемінде қатысушылар саны бойынша төртінші орынды иеленеді. 1994 жылы Стэнфорд университетінің аспиранттары Дэвид Файло мен Джерри Янг «Интернет әлеміндегі Джерридің жол сілтемесі» атты вебсайт құрып, бұл сайтқа сайттар каталогының тізімін орналастырады. 1994 жылы ақпан айында сайттың атауы Yahoo! болып өзгертіледі. Осы атаудың пайда болуы жайлы үш нұсқа бар. Бірінші нұсқа – бұл сөз Джонатан Свифттің «Гуливердің саяхаттары» кітабынан алынғаны болса, ал екінші нұсқа бойынша Yahoo атауы «Иерархиялық тағы бір ресми емес сәуегей» фразасынан қалыптасқан акроним болуы мүмкін деген жорамал бар. Сайттың URL мынандай еді: http://akebono. Үшінші нұсқа – Yahoo сөзі жапон тілінен аударғанда «Сәлем» деген мағынаны білдіреді. Алайда, Yahoo! атауы барбекюға арналған тұздықтың тіркелген сауда маркасы болғандықтан, атаудың соңына леп белгісі қосылған. The History of Yahoo! — How It All Started… Speech by Jerry Yang Янг пен Файло жобаның коммерциялық мүмкіндіктерін бағалап, 1995 жылы 2 наурызда компанияны корпорация дәрежесіне дейін жеткізді. Қарқынды түрде даму шағы XX ғасырдың 90 жылдары MSN, Lycos, Excite және Yahoo! сияқты ең ірі іздеу жүйелері қарқынды түрде дамып, әйгілі бола бастады. Қатысушылар осы порталдарда көп уақытын өткізу үшін көптеген қызықты, жаңа қызметтер енгізіледі. 1997 жылы 8 наурызда Yahoo! компаниясы порталын иемденеді. Осылайша Yahoo Mail электрондық поштасы пайда болады. Сонымен қатар, Yahoo Games қызметінің қалыптасуына негіз болған ClassicGames. com порталын осы жылы өз иелігіне өткізеді. 1999 жылы 21 шілдеде Yahoo Messenger тез хабарлармен алмасу қызметін енгізеді. 2000 жылы 7 ақпанда Yahoo. com DDos шабуылына ұшырап, бірнеше сағатқа өз жұмысын тоқтатады. Сонымен бірге осы кезеңде Yahoo! және eBay компанияларының бірігуі туралы ақпарат шыққан еді, бірақ келісім жасалмаса да, 2006 жылы компаниялар маркетингтік альянс туралы келісімге отырды. «Дот-комның» күйреуінен кейін Yahoo! өз жұмысын жалғастырған ірі компаниялардың бірі еді. Осы дағдарыстан шыққаннан кейін Yahoo! телеқатынас нарығына бет бұрды. 2002 жылы 3 маусымда Yahoo! және SBC компаниялары американ нарығында ұлттық dialup қызметін, 2005 жылы 23 тамызда Verizon компаниясымен бірігіп, жалпы ұлттық DSL қызметін шығарады., AltaVista және AllTheWeb іздеу жүйелерін иеленеді. 2004 жылы 18 ақпанда Yahoo! Google компаниясының іздеу жүйесін қолдануды тоқтатып, өз жүйесіндегі іздеу қызметімен қолдана бастайды. 2005-2006 жылдары Yahoo! компаниясы Yahoo! Music, Flickr және Yahoo! 360° атты жаңа қызметтер енгізіп, blo. us және webjay әлеуметтік қызметтерді иеленеді. Қазіргі кезде жаңашылдық бағытта Yahoo! Next beta-нұсқалары жасалу үстінде. Бұл Yahoo!-дың жаңашыл болашаққа арналған технологиясының негізі. 2008 жылы компания түсімі – 7, 209 миллиард долларды құрады. Компания табысы – 424 298 мың доллар Yahoo интернет-компанияның таза табысы 2008 ж. US GAAP көрсеткіші бойынша 35, 1 пайыздан 424, 3 млн долларға дейін төмендеді. Yahoo Messenger – Yahoo! компаниясының жеке өз порталында қолданылатын хабарламалармен тез алмасу бағдарламасы. Windows, Mac, Linux платформалары үшін құрылған. Таратылуы тегін түрде жасалады. Қолдану үшін алдын ала Yahoo! порталында тіркелу қажет. Интернет қолданушылар арасында қарым-қатынас орнатуға арналған бағдарлама. Мәтіндік қарым-қатынас, дауысты қарым-қатынас, дауысты чат, видео конференциялар, ұялы және стационарлық телефондарға қоңыраулар жасау, онлайн ойындар, онлайн арқылы музыкаларды тыңдау сияқты мүмкіндіктерге ие. Жыл сайын қолданушыларының саны көбеюде. Қазіргі кезде Yahoo! хабарламалармен тез алмасу бағдарламасының орыс тілді интерфейсі қолданыста жоқ болғанымен, компания мамандары бұл кемшілікті дұрыстау мақсатында жұмыстарын бастады. 'Yahoo! Music – Yahoo! порталында орналасқан, түрлі музыка қызметтерімен қамтамасыз ететін провайдер. Музыкамен бірге интернетрадио, видеолар, әйгілі музыканттардың өмірінен қызықты жаңалықтарды ұсынады. Yahoo! порталында тіркелгі жасаған қолданушылар үшін альбом, жанр және орындаушылар арқылы сұрыпталған, мыңдаған музыкаларды тыңдауға мүмкіндік берілген. Кең көлемді қызметтерімен бірге видеолардың және музыкалардың керемет сапасымен ерекшеленеді. Yahoo! News – Yahoo! порталында жаңалықтарды ұсынатын арнайы қызмет түрі. Олар – басты жаңалықтарды, АҚШ жаңалықтарын, дүние жүзі және бизнес жаңалықтарын, ғылым, денсаулық, ауа райы, фото жаңалықтарды сайт қатысушыларына ұсынады. Бұл жаңалықтар – Associated Press, Reuters, Agence France-Presse, Fox News, Christian Science Monitor, NPR, USA Today, CNN. com, CBC News, Seven News, BBC News жаңалықтар қызметтері арқылы беріледі. 2009 жылы сәуір айындағы Nielsen/NetRatings мәлімдемесі бойынша Yahoo! News американ қатысушылардың арасында әлемдік жаңалықтарды жариялайтын сайттар арасында msnbc. com-нан кейін екінші орынды алған. желілер технологиялармен айналысатын компаниялар
